་དང་བུམ་འཛིན་རྣམས་ཀྱིས་ཤིས་བརྗོད་གསུངས་ཤིང༌། དབང་བསྐུར་རྡོ་རྗེ་རྗོད་
བཞིན་ཆུ་དབང་བསྐུར། ཅོད༌པན་དར་དཔྱངས་མཐེ་བོའི་རྡོ་རྗེ་རྣམས་ཀྱང་གཞུང་
ལྟར་སྦྱིན་པ་ལས་བརྡ་སྤྲོད་ལོགས་སུ་མི་དགོས། དེ་ནས་དེ་ལྟར་ཆུ་དབང་བསྐུར་བ་
ནི་རྡོ་རྗེ་སློབ་དཔོན་དུ་འོས་པའི་སློབ་མ་རྣམས་ཀྱིས་གཞན་དོན་བྱེད་པའི་གེགས་ཀྱི་
དྲི་མ་འཁྲུད་པའི་ཆེད་དང༌། དགེ་སློང་ལ་ཅོད་པན་གྱིས་དབང་བསྐུར་བ་དགེ་སློང་
རྡོ་རྗེ་འཛིན་པ་རྟེན་གྱི་མཆོག་ཏུ་གོ་བར་བྱ་བའི་ཆེད་དང་། དགེ་སློང་དང་དགེ་ཚུལ་
ལ་དར་དཔྱངས་ཀྱིས་དབང་བསྐུར་བ་ནི་འཛག་བདེ་བཀག་པའི་ཚུལ་ཁྲིམས་བསྲུང་
ནས་ཉོན་མོངས་པའི་བདུད་ལས་རྒྱལ་བར་བྱེད་དགོས་པར་མཚོན་པ་དང་། དགེ་
སློང་དགེ་ཚུལ་ཁྱིམ་པ་རྡོ་རྗེ་འཛིན་པ་གསུམ་ག་ལ་མཐེ་བོའི་རྡོ་རྗེས་དབང་བསྐུར་བ་
ནི་འདོད་ཡོན་ལ་ལོངས་སྤྱོད་པའི་ཚེ་བདེ་སྟོང་གི་རྩིས་ཟིན་པའི་བརྟུལ་ཞུགས་དང་
མི་འབྲལ་བར་བྱ་དགོས་པ་གོ་བའི་ཆེད་དུ་ཡིན་ལ། དེས་ན་དགེ་སློང་རྡོ་རྗེ་འཛིན་པ་
ནི་དགེ་ཚུལ་མན་ཆད་ལས་མཆོག་ཏུ་གྱུར་ཅིང་། ངུར་སྨྲིག་གི་རྒྱལ་མཚན་མཐོང་བ་
ཙམ་གྱིས་ནག་ཕྱོགས་ཀྱི་དཔུང་ཚོགས་ཟིལ་གྱིས་གནོན་པ་སོགས་ཀྱི་བསྔགས་པ་བརྗོད་
པ་ནི་གདུག་པ྾། འཛིན་པ་བྱ། གཉིས་པ་རྗེས་གནང་སྦྱིན་པ་ནི། ཞི་དང་×གྱིས།
སློབ་དཔོན་གྱི་ལས་གྱི་རིམ་པ་བཤད་པ་གསན་པར་ཞུ། སློབ་དཔོན×བྱ། གསུམ་པ་
ལ་གཉིས་ལས། དང་པོ་རྣམ་དག་བསྟན་པ་ནི། དང་པོར་྾། ཞི་བ་ཉིད། དེ་ལྟ་
བུའི་བསྡུས་རྒྱུད་དང་། མཚན་བརྗོད་ཀྱི་ལུང་རྣམས་ཀྱི་དོན་མདོར་དྲིལ་ན་རིམ་པ་
བཞིན་དུ་བྱིས་པ་ལྟར་འཇུག་པའི་ཆུ་དབང་བདུན་ཐོབ་པས་གསང་སྔགས་ཀྱི་དགེ་
261

དུས་འཁོར་དབང་གི་སྔོན་འགྲོ་སོགས།
བསྙེན་ལྟ་བུ་ས་བདུན་པ་ཐོབ་པའི་ནུས་པ་འཇོག་ཅིང་། ད་ལྟ་དབང་ལ་ལྟོས་པའི་
དགེ་བསྙེན་དང་བྱིས་པའི་གནས་སྐབས་ལྟ་བུ། བུམ་དབང་ཐོབ་པས་གསང་སྔགས་
ཀྱི་དགེ་ཚུལ་ལྟ་བུའི་ས་བརྒྱད་པ་ཐོབ་པའི་ནུས་པ་འཇོག་ཅིང་ དབང་ལ་ལྟོས་པའི་
དགེ་ཚུལ་དང་གཞོན་ནུའི་གནས་སྐབས་ལྟ་བུ། གསང་དབང་གིས་གསང་སྔགས་ཀྱི་
དགེ་སློང་ལྟ་བུའི་ས་དགུ་བ་ཐོབ་པའི་ནུས་པ་འཇོག་ཅིང་། དབང་ལ་ལྟོས་པའི་དགེ་
སློང་ལྟ་བུར་བྱེད། ཤེར་དབང་གིས་གནས་བརྟན་རྒན་པོ་ལྟ་བུའི་ས་བཅུ་བ་ཐོབ་
པར་བྱེད་ཅིང་། དབང་ལ་ལྟོས་པའི་གནས་བརྟན་ལྟ་བུར་གྱུར་པ་ཡིན་ལ། ས་བཅུ་
བ་བ་དེ་ནི་མཛད་པ་སངས་རྒྱས་དང་རྗེས་སུ་མཐུན་པས་སྐྱེ་དགུའི་བདག་པོ་མཚན་
སོ་གཉིས་ཀྱིས་བརྒྱན་པ། འཇིག་རྟེན་གསུམ་གྱིས་ཡིད་འཕྲོག་ཅིང་། ། མཆོག་ཏུ་
གྱུར་པ་ཡིན་པས་ན། ། སྐྱེ་དགུའི་བདག྾། མཛེས། གསང་སྔགས་ཀྱི་ས་བརྒྱད༌པ་
བ་དེ་ནི་འཁོར་བར་ཕྱིར་མི་ལྡོག་ཅིང་། ཁམས་དཀར་པོ་གཙུག་ཏོར་དུ་རྫོགས་པར་
འདྲེན་པའི་སྒོ་ནས་ཚེ་དེ་ལ་རང་བྱུང་གི་ཡེ་ཤེས་མངོན་དུ་བྱེད་པས་ན་ཕྱིར་མི་ལྡོག྾།
བསེ་རུའི་ཚུལ། ས་དགུ་བ་བ་ནི་ཐར་བའི་ལམ་གྱི་མཆོག་དང་། སྟོང་གཟུགས་སྣ་
ཚོགས་ལས་བྱུང་བའི་མི་འགྱུར་བའི་བདེ་བ། འབྱུང་བ་ཆེན་པོ་ལྔའི་རླུང་གི་འཕོ་བ་
ཀུན་འགོག་པའི་རྒྱུ་གཅིག་པུ་ཡིན་པས་ན་ངེས་འབྱུང྾། བུ། དེས་ན་ས་དགུ་བ་བ་
དེ་ནི་དགེ་ཚུལ་ས་བརྒྱད་པ་བ་ལ་ལྟོས་པའི་དགེ་སློང་ལྟ་བུའང་ཡིན། ས་བཅུ་བ་བ་ནི།
གནས་བརྟན་དགྲ་བཅོམ་པ་ཟག་པ་ཟད་པ་འདོད་ཆགས་དང་བྲལ་བས་དབང་བོ་
ཐུལ་བ། མཆོག་གི་བདེ་བ་རྙེད་པས་འཇིགས་པ་མེད་པ་ཐོབ་པ། ལྷན་སྐྱེས་ཀྱི་
དགའ་བའི་མཐུས་གདུང་བ་ཀུན་ཞི་བས་བསིལ་བར་གྱུར་པ། བེམ་ཆོས་ཀྱི་རྙོག་པ་
མེད་པའི་ཡེ་ཤེས་ཀྱི་སྐུ་ཐོབ་པས་ན། དགྲ་བཅོམ྾། རྙོག་པ་མེད། ཅེས་གསུངས།
དེ་ལྟར་དབང་གོང་མ་བུམ་དབང་གསང་དབང་ཤེར་དབང་གསུམ་ཐོབ་པས་ས་བརྒྱད་
པ་དགུ་བ་བཅུ་བ་རྣམས་ལ་ལུང་བསྟན་པའི་ཕྱིར་རིམ་བཞིན་དགེ་ཚུལ། དགེ་སློང་།
གནས་བརྟན་རྒན་པོ་ལྟ་བུ་ཡིན་པས་ན། མགོ་ཟླུམ྾། མཐར་ཕྱིན། ཞེས་གསུངས།
- 262 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཇ༽
དཀའ་ཐུབ་ཆེ། ཞེས་སོགས་གྱི་དོན་ནི། ས་བཅུ་བ་བ་དེ་ཕྱག་རྒྱ་ཆེན་མོ་ལ་སྦྱོར་བའི་
དཀའ་ཐུབ་ཆེན་པོས་འཕོ་བའི་བག་ཆགས་ཕལ་ཆེར་སྤངས་པས་གཙང་བར་གནས་པ།
མི་འགྱུར་བའི་བདེ་བ་དམ་པས་སྟོང་ཉིད་མངོན་སུམ་དུ་རྟོགས་པས་གོའུ་ཏམ། ངེས་
དོན་གྱི་རྡོ་རྗེ་སེམས་དཔའི་རིགས་མཆོག་ལ་གནས་པས་བྲམ་ཟེ། སྐུ་གསུང་ཐུགས་
ཡེ་ཤེས་རྡོ་རྗེའི་ཞལ་བཞི་དང་ལྡན་པས་ཚངས་པ། ཐུན་མོང་མ་ཡིན་པའི་ཚངས་
པའི་ས་ལ་གནས་པས་ཚངས་པ་ཤེས་པ། སྲིད་ཞིའི་མཐའ་ལ་མི་གནས་པའི་ཚངས་
པ་མྱང་འདས་ཐོབ་པ། སད་རྨི་གཉིད་འཐུག་བཞི་བའི་གནས་སྐབས་བསྐྱེད་པའི་
ཐིག་ལེའི་སྟེང་གི་སྒྲིབ་པ་རགས་པ་ལས་གྲོལ་བས་ན་གྲོལ་བ་ཐར་བ་དང༌། རྣམ་གྲོལ་
ལུས་དང་། རྣམ་གྲོལ་ཞི་བ་དང་། ཞི་བ་ཉིད་དང་། ཞེས་གསུངས་པ་ཡིན་པས། དེ་
ལྟ་བུའི་གོ་འཕང་མངོན་དུ་བྱེད་པའི་ནུས་པ་བཞག་པས་ན་སངས་རྒྱས་གཉིས་པར་
འགྱུར་བ་ཉིད་དོ་སྙམ་པའི་ང་རྒྱལ་བརྟན་པོ་འཛིན་པར་ཞུ། ཞེས་བརྗོད། དེ་ལས་
ཀྱང་བསྡུས་པ་བྱེད་ན། དབང་ལ་ལྟོས་པའི་གནས་བརྟན་ལྟ་བུར་གྱུར་པ་ཡིན་ལ།
ཞེས་པའི་འཕྲོར། དེ་ལྟ་བུའི་གོ་འཕང་མངོན་དུ་བྱེདཔའི། ཞེས་པ་མན་ཆད་སྦྱར།
གཉིས་པ་སྐུ་གསུང་ཐུགས་རྡོ་རྗེའི་དབང་བསྐུར་སྦྱིན་པ་ལ། ཐོག་མར་སློབ་མ་རིགས་
ཐམས་ཅད་འདུས་པའི་བདག་པོ་རྡོ་རྗེ་སློབ་དཔོན་དུ་བྱ་བའི་ཆེད་དུ་གཙོ་བོ་ཞལ་
ཕྱག་ཡོངས་རྫོགས་སུ་བསྐྱེད༌པ་ལ་དམིགས་པ་འདི་བཞིན་མཛོད། བསང་སྦྱངས་
ནས། རྒྱས་བཏབ་པར་གྱུར། རྒྱན་དྲུག་བྱིན་གྱིས་བརླབས་པ་ལ་ཚིག་རིས་དང་བསྟུན་
པའི་དམིགས་པ་མཛོད་ཅིག྾། སོ་སོའི་རྣམ་པར་གྱུར། མི་བསྐྱོད་པའི་ངོ་བོ་འཁོར་
ལོ་སྤྱི་བོར་སྦྱིན་པས་བྱང་སེམས་སྤྱི་བོའི་བར་དུ་བརྩེགས་པ་བརྟན་པར་བྱས་པས་
གཞི་དུས་ཀྱི་ནམ་མཁའི་ཁམས་དག་ནས་གདུལ་བྱ་ལ་ཆོས་འཁོར་བསྐོར་བའི་ནུས་
པ་བཞག་པའི་མོས་པ་མཛོད། ཨོྃ་ཧཾ྾། མི་བསྐྱོད×འགྱུར། འོད་དཔག་མེད་གྱི་ངོ་
བོ་རྣ་རྒྱན་སྦྱིན་པས་བདེ་སྟོང་དབྱེར་མེད་སྟོན་པའི་གསུང་རབ་ཀྱི་དོན་ཐོས་ཤིང་
ཉམས་སུ་བླངས་པ་ལ་བརྟེན་ནས། གཞིའི་ཆུ་ཁམས་རྣམ་པར་དག་པའི་ནུས་པ྾།
263

དུས་འཁོར་དབང་གི་སྔོན་འགྲོ་སོགས།
ཨོཾ་ཧཾ་ཧཿ྾། དཔག་མེད×འགྱུར། རིན་འབྱུང་གི་ངོ་བོ་མགུལ་རྒྱན་བྱིན་པས་གཞིའི་
མེ་ཁམས་མགྲིན་པའི་རྩ་འཁོར་གྱི་རླུང་དབུ་མར་སྡོམ་པའི་ནུས་པ་྾། ཨོཾ་ཨཱཿ྾།
རིན་ཆེན྾། འགྱུར། རྣམ་སྣང་གི་ངོ་བོ་གདུ་བུ་བྱིན་པས་མི་དགེ་བ་བཅུ་སྡོམ་ཞིང་
གཞིའི་ས་ཁམས་རྣམ་པར་དག་པའི་ནུས་པ྾། ཨོཾ་ཨ་ཨྰ྾། ཨོཾ་ཧ་ཧཱ྾། རྣམ་སྣང་
ལག་གདུབ྾། རྣམ་སྣང་རྐང་གདུབ྾། དོན་གྲུབ་ཀྱི་ངོ་བོ་སྐ་རགས་བྱིན་པས་ལྟེ་
བའི་རྩ་འཁོར་གྱི་རླུང་བཅུ་དབུ་མར་སྡོམ་པའི་ནུས་པ་྾། ཨོཾ་ཨཾ྾། དོན་ཡོད྾།
འདུལ། རྡོར་སེམས་ཀྱི་ངོ་བོ་ཐལ་ཆེན་ལུས་ལ་བྱུགས་པས་གཞི་དུས་ཀྱི་ཡེ་ཤེས་ཀྱི་
ཕུང་བོ་རྣམ་པར་དག་ནས་མཆོག་ཏུ་མི་འགྱུར་བའི་བདེ་བ་རྫོགས་པའི་ནུས་པ་྾།
ཨོཾ་ཝྃ྾། _ བྱང་ཆུབ྾། འདུལ། དེ་ལྟར་འཁོར་ལོ་དང་ཐལ་ཆེན་གྱིས་ཐུགས་རྡོ་རྗེ་
དང༌། རྣ་རྒྱན་དང་གདུ་བུས་སྐུ་རྡོ་རྗེ་དང་། མགུལ་རྒྱན་དང་སྐ་རགས་ཀྱིས་གསུང་
རྡོ་རྗེ་འགྲུབ་པའི་ལག་རྗེས་འཇོག་པ་ཡིན། ཚངས་པ་སྐུ་རྡོ་རྗེར་བྱིན་གྱིས་བརླབས་
པའི་དོན་དུ་ཚངས་སྐུད་སྦྱིན་པ་ལ་ཚིག་རིས྾། ཐོགས་སུ་གྱུར། མཆོད་ཕྱིར་ཐོགས་
བྱིན་པས་བྱང་སེམས་འཕོ་བ་བཀག་ནས་རླུང་དབུ་མཪ་སྡོམ་པའི་ནུས་པ་དང་སྐུ་རྡོ་
རྗེ་འགྲུབ་པའི་ལག་རྗེས྾། ཨོཾ་ཨ་ཨཱ྾། ཕཊ་ཕཊ། སྐུ་བྱིན་གྱིས་རློབས་པའི་
དམིགས་པ་འདི་བཞིན་མཛོད། སློབ་མ་རྣམས྾། བཞུགས་པར་གྱུར་པར་མོས་ལ་
འདིའི་རྗེས་བཟློས་མཛོད། དཔལ་ལྡན྾། སློབ་མའི་ལུས་དང་སྐུ་རྡོ་རྗེ་རོ་མཉམ་དུ་
གྱུར་པར་མོས་ནས་ང་རྒྱལ་འཛིན་པའི་སྔགས་འདིའི་རྗེས་བཟློས་མཛོད། ༀ×ཀོ྅ཧཾ།
དབང་ཕྱུག་ཆེན་པོ་གསུང་རྡོ་རྗེར་བྱིན་གྱིས་རློབས་པའི་དོན་དུ་རིགས་ལྔའི་ཕྱག་
མཚན་སྦྱིན་པ་ལ་དམིགས་པ་འདི་བཞིན་མཛོད྾། རྣམས་སུ་གྱུར། ཕྱག་མཚན་
རྣམས་གཏད་པས་ལྷ་དེ་ལ་བརྟེན་པའི་ཆོས་འཁོར་བསྐོར་བའི་གསུང་རྡོ་རྗེ་འགྲུབ་
པའི་ནུས་པ྾། སྔགས་རྣམས་བརྗོད་ལ་རིམ་བཞིན་གཏད། གསུང་བྱིན་གྱིས་རློབས་
བའི་དམིགས་པ་འདི་བཞིན་མཛོད། སློབ་མ་རྣམས་ཀྱི་མགྲིན་པར྾། ང་རྒྱལ་འཛིན་
པའི་བར་སྔར་ལྟར་ཁ་བསྒྱུར། ཁྱབ་འཇུག་ཐུགས་རྡོ་རྗེར་བྱིན་གྱིས་རློབས་པའི་སླད་
- 264 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།
༼ཇ༽
དུ་དར་དཔྱངས་སྦྱིན་པ་ལ་དམིགས་པ྾། ཅོད་པན་དུ་གྱུར། ཅོད་པན་དར་དཔྱངས་
དང་བཅས་པ་བྱིན་པས་ཡེ་ཤེས་ལྔས་ཉོན་མོངས་པའི་བདུད་ལས་རྒྱལ་བའི་ཐུགས་
རྡོ་རྗེ་འགྲུབ་པའི་ནུས་པ྾། ཨོཾ་ༀ྾། ཨོཾ་ཧཾ྾། ཐུགས་བྱིན་གྱིས་རློབས་པའི་
དམིགས་པ྾། སློབ་མ་རྣམས་ཀྱི྾། ང་རྒྱལ་འཛིན་པའི་བར་སྔར་བཞིན་སློབ་མ་
དེ་བཞིན྾། ངོ་བོར་གྱུར་པར་མོས་ལ་ང་རྒྱལ་འཛིན་པའི་སྔགས྾། ཨོཾ་སརྦ྾།
ཀོ྅ཧཾ། ཚངས་པ་སྐུ་ཡིས྾། རྡོ་རྗེ་སློབ་དཔོན། ཞེས་གསུངས་པའི་དོན་ལྟར་
ཚངས་པ། དྲག་པོ། ཁྱབ་མཇུག་རྣམས་ལ་མོས་པའི་གདུལ་བྱ་རྗེས་སུ་བཟུང་བའི་
ཆེད་དུ་དེ་དག་གི་མིང་གིས་བསྟན་པའི་རྡོ་རྗེ་གསུམ་གྱི་ནང་ནས་རྒྱལ་པོའམ་གཙོ་བོ་
ཐུགས་ཀྱི་རྡོ་རྗེ་འཛིན་པར་སློབ་མ་རྣམས་བྱིན་གྱིས་བརླབས་པས་རྡོ་རྗེ་སློབ་དཔོན་
དུ་འགྱུར་རོ། ། ཞེས་པ་དང་། གཙུག་ཕུད྾། ཐོད། ཅེས་པ་ནི། རྐང་བ་དང་པོས་
དབང་བསྐུར་བའི་གནས་སྤྱི་བོ་དེ་རྩ་རྣམས་འདུས་པའི་གནས་སུ་གྱུར་པ་དང་། རྐང་
བ་གཉིས་པས་གནས་དེར་གཙུག་ཏོར་གྱི་འཁོར་ལོའི་རྩ་འདབ་བཞི་དབུས་དང་ལྔ་
བོ་རང་ལས་གྱེས་པའི་རྩའི་དྲ་བས་བཅིངས་པ། རྐང་བ་གསུམ་པས་འབྱུང་བ་ལྔའི་
རྩ་འདབ་ལ་འབྱུང་བ་ལྔའི་རླུང་རྒྱུ་བ་དང་། བཞི་བས་རླུང་ཉི་ཁྲི་ཆིག་སྟོང་དྲུག་བརྒྱའི་
ལྷག་མ་འགག་ནས་གཙུག་ཏོར་དུ་རྒྱུ་བ་དེ་ལ་སངས་རྒྱས་ཐམས་ཅད་ཀྱིས་བྱིན་གྱིས་
བརླབས་པའི་དོན་དུ་བཤད། དེ་ལྟར་དུས་ཀྱི྾། འགྱུར་རོ། ། ཞེས་དབང་གི་ཆེ་བ་
བརྗོད་པ་ཡིན། སློབ་དཔོན་གྱི་དམ་ཚིག་བཤད་པ་གསན་པར་ཞུ། འདིར་སྟོན་པ་
བོའི྾། བཤིག་པའི་ཕྱིར་རོ། ། ཞེས་ཁེ་ཚོང་དང་། ཞིང་ལས་ལ་སོགས་པའི་གཡོག་
དང་། ཁྱིམ་པའི་ལས་མི་བྱ་བར་གདམས་པ་ཡིན། དེ་ནས་སློབ་མའི་སྟེང་དུ་གདུགས་
བཟུང་ཞིང༌། སློབ་མས་ཐལ་མོ་སྦྱར་ཏེ་མཆོད་པའི་ཡོ་བྱད་དང་བཅས་དད་མོས་
ཤུགས་དྲག་པོས་རང་དང་འབྲེལ་ཐོགས་ཀྱི་སེམས་ཅན་ཐམས་ཅད་བླ་མ་དང་དཀྱིལ་
འཁོར་གྱི་ལྷས་རྗེས་སུ་བཟུང་སྟེ། ཐུན་མོང་དང་ཐུན་མོང་མ་ཡིན་པའི་ལམ་གྱི་རྟོགས་
པ་མྱུར་དུ་རྒྱུད་ལ་སྐྱེ་བ་དང་། རིང་བོ་མི་ཐོགས་པར་གྲུབ་པའི་ཞིང་མཆོག་ཤམྦྷ་ལར་
265

དུས་འཁོར་དབང་གི་སྔོན་འགྲོ་སོགས།
རིགས་ལྡན་དྲག་པོ་འཁོར་ལོ་ཅན་གྱི་འཁོར་གྱི་ཐོག་མར་སྐྱེས་ཏེ་ཚེ་དེ་ཉིད་ལ་རྒྱུད་
སྨིན་ཅིང་གྲོལ་བར་འགྱུར་བའི་ཕྱིར་དུ་གསོལ་འདེབས་དང་སྨོན་འདུན་གྱི་མཚམས་
སྦྱོར་དང་བཅས་བླ་མས་སྣ་དྲངས་དེ་དཀྱིལ་འཁོར་ལ་གཡོན་བསྐོར་ལན་གསུམ་
མཛད་པར་ཞུ། མཧཱ་ར་ཏ་རྗོད་བཞིན་བསྐོར་བ་ལན་གསུམ་བྱས་རྗེས་ཕྱག་གསུམ་
འཚལ་དུ་བཅུག་སྟེ་མགོ་མ་བཏེགས་པར་གནས་པ་ལ། ཁྱེད་རྣམས་རྒྱུད་དོན་ཐོས་
བསམ་སྒོམ་གསུམ་གྱི་སྒོ་ནས་འཛིན་ཅིང་གཞན་ལ་འཆད་པ་སོགས་གཞན་དོན་རྒྱ་
ཆེར་བྱ་བའི་ཕྱིར་བླ་མ་དང་དཀྱིལ་འཁོར་བའི་ལྷ་ལ་ལུས་ངག་ཡིད་གསུམ་བྲན་དུ་
འབུལ་བ་ཡིན་པས། རྒྱུད་རྣམས྾། ལགས། དེ་ལྟར་དབང་ཐོབ་པས་རྒྱལ་བ་སྲས་
བཅས་ཀྱིས་བརྩེ་བས་དགོངས་ཤིང་ཆོས་ཀྱི་རྒྱལ་སྲིད་ལ་མངའ་བསྒྱུར་བ་སོགས་ཀྱི་
ཕན་ཡོན་བཤད་པའི་སྒོ་ནས་སྤྲོ་བ་བསྐྱེད་དེ་དམ་ཚིག་བསྒྲགས་པ་གསན་པར་ཞུ།
ད་ནི྾། འགྱུར་རོ། ། དེ་ལྟར་དམ་ཚིག་བསྒྲགས་པ་བཞིན་ཁས་ལེན་པ་འདིའི་རྗེས་
བཟློས་མཛོད། གཙོ་བོས྾། བགྱི། ལན་གསུམ། ཕན་ཡོན་དྲན་པའི་སྒོ་ནས་རྗེས་སུ་ཡི་
རང་ཞིང་སྤྲོ་བ་བསྐྱེད་པ་འདིའི་རྗེས་བཟློས་མཛོད། དེང་བདག×། གྱུར། གཏང་
རག་གི་མཎྜལ་སོགས་སྤྱི་ལྟར་བྱ། སློབ་དཔོན་གྱི་དབང་གི་བརྡ་སྤྲོད་ཉུང་ངུ་འདི་ནི་
རྒྱལ་དབང་བདུན་པ་ཆེན་པོའི་གསུང་ལས་སྙིང་བོ་བསྡུས་ཏེ་བཀོད་པ་ཡིན་ནོ། །
དུས་འཁོར་ལུགས་ཀྱི་རྩ་ལྟུང་བཅུ་བཞི་ནི། རང་ཉིད་བྱ་བ་མ་ཡིན་པ་ལ་ཞུགས་
ཐུགས་དཀྲུགས་པ་དང་པོ་ཐུན་མིན། བླ་མའི་ཆོས་ལྡན་གྱི་བཀའ་ལས་
འདས་པ་གཉིས་པ་ཐུན་མིན། རྡོ་རྗེ་སྤུན་ལ་ཁྲོས་ནས་སྐྱོན་བརྗོད༌པ༌གསུམ་པ་ཐུན་མོང༌།
སེམས་ཅན་ལ་བྱམས་པ་བཏང་བ་བཞི་བ་ཐུན་མོང་ འཛག་བདེས་གྲོལ་བར་འདོད་
པའི་བསམ་པས་ཐིག་ལེ་འཕོ་བ་ལྔ་བ་ཐུན་མིན། མདོ་སྔགས་ཀྱི་ཐེག་པ་ལ་མཆོད་
དམན་དུ་བཟུང་ནས་ཕར་ཕྱིན་ཐེག་པ་ལ་སྨོད་པ་དྲུག་པ་ཐུན་མིན། མ་སྨིན་པ་ལ་
གསང་བ་བསྒྲགས་པ་བདུན་པ་ཐུན་མོང་། ཕུང་བོ་རྒུད་འདོད་ཀྱི་དཀའ་ཐུབ་བསྟེན་
པ་བརྒྱད་པ་ཐུན་མོང་༌། སྟོང་བ་ཉིད་ལ་ཡིད་མ་ཆེས་པར་སྤོང་བ་དགུ་བ་ཐུན་མོང་།
- 266 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཇ༽
གནོད་སེམས་འཆང་བཞིན་ལུས་ངག་བྱམས་པ་ལྟར་སྟོན་པ་བཅུ་བ་ཐུན་མིན། མི་
འགྱུར་བའི་བདེ་སྟོང་གི་ཡེ་ཤེས་ལ་ཡིད་གཉིས་ཟ་བ་བཅུ་གཅིག་པ་ཐུན་མིན། དག་
སའི་རྣལ་འ